b'\n_START_ARTICLE_\nKostanajus\n_START_SECTION_\nIstorija\n_START_PARAGRAPH_\n\xc4\xaekurtas 1879 metais. Iki 1997 met\xc5\xb3 miesto pavadinimas buvo \xc5\xbeinomas kaip Kustanajus (rus. \xd0\x9a\xd1\x83\xd1\x81\xd1\x82\xd0\xb0\xd0\xbd\xd0\xb0\xd0\xb9).\n_START_SECTION_\n\xc5\xbdymios vietos\n_START_PARAGRAPH_\nKostanajuje yra gausu vietovi\xc5\xb3, turting\xc5\xb3 savo istorija ir kult\xc5\xabra. Srities centre yra sunit\xc5\xb3 me\xc4\x8det\xc4\x97, srities administracijos pastatas, Kostanajaus srities universitetas, I. Altynsarino regioninis memorialinis muziejus, kazach\xc5\xb3 dramos teatras, Centrin\xc4\x97 aik\xc5\xa1t\xc4\x97, gele\xc5\xbeinkelio stotis. Tarp istorini\xc5\xb3 monument\xc5\xb3 yra I. Altynsarino monumentas, dviej\xc5\xb3 SSRS heroj\xc5\xb3 (I. F. Pavlovo and L. I. Bedos) biustai, A. Baitursynovo monumentas, II pasaulinio karo auk\xc5\xb3 memorialinis kompleksas, A. Imanovo biustas, L. I. Taranu biustas ir B. Mad\xc5\xbelinu monumentas.\n_START_SECTION_\nSusisiekimas\n_START_PARAGRAPH_\nPagrindin\xc4\x97s automagistral\xc4\x97s i\xc5\xa1 Kostanajaus veda \xc4\xaf Rusijos miestus \xe2\x80\x93 \xc4\x8celiabinsk\xc4\x85, Magnitogorsk\xc4\x85, Troick\xc4\x85, Jekaterinburg\xc4\x85, Kurgan\xc4\x85, Tiumen\xc4\x99 ir \xc4\xaf Kazachstano miestus Astan\xc4\x85 bei Almat\xc4\x85. Kiti keliai jungia su aplinkiniais miestais. Vis\xc5\xb3 gele\xc5\xbeinkeli\xc5\xb3 ilgis siekia 1048 km. 53 stotys gamina keleivinio transporto priemones. Nafta Kostanaj\xc5\xb3 pasiekia i\xc5\xa1 Rusijos ir yra gabenama \xc4\xaf kitus Kazachstano regionus._NEWLINE_Kostanajaus oro uostas priima \xc5\xa1iuos l\xc4\x97ktuvus: Tu-134, Tu-154, \xd0\x90n-22, Il-86,Boeing. I\xc5\xa1 Kostanajaus oro uosto skraidinama \xc4\xaf kitus Kazachstano miestus, NVS valstybes, Vokietijos miestus Frankfurt\xc4\x85 ir Hanover\xc4\xaf, \xc4\xaf Jungtinius Arab\xc5\xb3 Emyratus, Turkij\xc4\x85 ir kt.\n_START_SECTION_\nSportas\n_START_PARAGRAPH_\nKostanajuje yra \xc4\xafsik\xc5\xabrusi FK Tobyl \xc4\xb6ostanaj komanda, \xc5\xbeaid\xc5\xbeianti Kazachstano futbolo lygoje.'